open-index/open-wikipedia-markdown huggingface dataset:
Liiva neem

**Liiva neem** on Saare maakonnas Saaremaa vallas Liivaranna külas asuv neem. 

Neeme koordinaadid on .
Uhtju saar

**Uhtju saar** (ka *Põhja-Uhtju saar*; saksa keeles *Hoft*) on saar Soome lahes. See jääb halduslikult Haljala valla Toolse küla territooriumile. Uhtju saar on üks Uhtju saartest. Uhtju saare pindala on 9,6 hektarit ja rannajoone pikkus 2,28 kilomeetrit.

Saar asub Kundast 18 km põhja pool. Saarel kasvab rohttaimestikku, esineb üksikuid mände ja kibuvitsapõõsaid. 1988 tuvastati saarel algi esimene pesitsemine Eestis.

Saarel asuvad Eesti idapoolseimad hallhülge- ja viigerhülgelesilad.

Saarel asub Uhtju tulepaak, kirderannikul on paadisild.

Saar kuulub Uhtju looduskaitseala koosseisu ja on looduskaitse all.

## Välislingid
*
*Vabariigi Valitsuse määruse "Uhtju looduskaitseala kaitse-eeskiri" eelnõu seletuskiri
Tjuka saar

**Tjuka saar** (ka *Suur-Tjuka saar*) on 39,9 hektari suurune saar Lääne-Eestis Lääne maakonnas Vormsi vallas Diby küla alal. Saare rannajoone pikkus on 3,6 kilomeetrit.

Saare koordinaadid on . Saar asub 300 meetrit Diby ninast põhja pool. Tjuka saarest umbes 1,3 km idas asub Väike-Tjuka saar.

Saare suurim kõrgus on kuni 3 m üle merepinna. Saar on kivise pinnamoega, seal kasvab metsa.

Saar kuulub Väinamere hoiuala koosseisu ja on looduskaitse all.

## Välislingid
*
Rohuneem

**Rohuneem** (ka *Rohuneeme poolsaar*) on Harju maakonnas Viimsi vallas Viimsi poolsaarel asuv neem. 

Neeme koordinaadid on .
Sääreots

**Sääreots** on mitme neeme või saare nimi:
*Sääreots (Lääne-Saare vald)
*Sääreots (Harju maakond), Harju maakonnas Rammu saarel
*Sääreots (saar), saar Saare maakonnas
*Võrgusääre nukk (Sääreots), neem Muhu saarel

## Vaata ka
*Kuivasääre ots
*Liivsääre ots
*Pikasääre ots
Ruilaid

**Ruilaid** on Pärnu maakonnas Lääneranna vallas Pivarootsi küla alal Pivarootsi lahes asuv 13 hektari suurune saar (laid). Laiu rannajoone pikkus on 1,84 kilomeetrit.

Laiu koordinaadid on . Saar asub 50 meetrit Ahessäärest idas. Saare suurim kõrgus on kuni 4,8 meetrit üle merepinna. Laiul leidub rohttaimestikku ja võsa.

Laid kuulub Puhtu-Laelatu looduskaitseala koosseisu ja on looduskaitse all.

## Välislingid
*
Seinakari

**Seinakari** on Harju maakonnas Viimsi valla alal Soome lahes asuv 3,3 hektari suurune kari. Saare rannajoone pikkus on 1,35 kilomeetrit.

Saar asub Pranglist läänes ja Tiirloodist edelas. Saar on pikliku kujuga ja liivase pinnamoega.

Kari koordinaadid on .

Saar kuulub Prangli hoiuala koosseisu ja on looduskaitse all.

## Välislingid
*
Suurkuiv

**Suurkuiv** on saar Saare maakonnas Saaremaa vallas Pammana küla alal Soela väinas. Selle pindala on 0,14 ha. Saare rannajoone pikkus on 156 m.

Saar kuulub Väinamere hoiuala koosseisu ja on looduskaitse all.

## Välislingid
*
William Peter Blatty

**William Peter Blatty** (7. jaanuar 1928 New York – 12. jaanuar 2017 Bethesda, Montgomery maakond, Maryland) oli USA kirjanik ja kineast.

## Looming
Blatty kuulsaim teos on 1971. aastal ilmunud romaan "The Exorcist". 1973. aastal lavastas William Friedkin selle ainetel Blatty enda stsenaariumi järgi õudusfilmi "Vaimude väljaajaja" (inglise keeles "Rhe Exorcist"). 1977. aastal linastus filmi järg "Vaimude väljaajaja 2", mille lavastas John Boorman, ja 1990. aastal "Vaimude väljaajaja 3", mille lavastas Blatty ise. 

Tema kultuslikuks peetav õudusromaan "Eksortsist" on ilmunud ka eesti keeles (kirjastus Fantaasia, 2021; inglise keelest tõlkinud Silver Sära).

## Viited
Stuttgardi Ülikool

**Stuttgardi Ülikool** (ka **Stuttgarti Ülikool**; saksa Universität Stuttgart) on ülikool Saksamaal Stuttgardis.

Kool asutati 1829. aastal kui Vereinigte Kunst-, Real- und Gewerbeschule, 1876. aastal muudeti see tehnikakõrgkooliks (saksa keeles Technische Hochschule). Alates 1967. aastast on kool ülikooli staatuses.

2014. aastal õppis ülikoolis 26 457 üliõpilast, 2012. aastal oli ülikoolis 246 professorit.

## Välislingid
*Ülikooli koduleht
Gdański Tehnikaülikool

**Gdański Tehnikaülikool** (saksapäraselt *Danzigi Tehnikaülikool*; poola *Politechnika Gdańska*) on tehnikaülikool Poolas Gdańskis.

Ülikool asutati 6. oktoobril 1904. 

Tänapäeval õpib ülikoolis üle 27 000 õpilase ja õppejõude töötab seal umbes 1200.

## Välislingid
*Ülikooli koduleht
Erfurdi Ülikool

**Erfurdi Ülikool** (ka **Erfurti Ülikool**; saksa *Universität Erfurt*) on ülikool Saksamaal Erfurdis. 

Ülikool asutati 1389 ja on sellega üks vanemaid Saksamaal. Ülikool suleti 1816. Ülikool taasavati 1994.

## Välislingid
*Ülikooli koduleht
Max Plancki Ühing

**Max Plancki Ühing** (saksa keeles *Max-Planck-Gesellschaft zur Förderung der Wissenschaften*, lühend **MPG**; eesti keeles nimetatud ka *Max Plancki Instituut*) on Saksamaa uurimisinstituute ühendav organisatsioon (ühing), kuhu kuulub ligi 80 instituuti. MPG peakontor asub Berliinis.

MPG asutati 26. veebruaril 1948. MPG eelkäija oli Keiser Wilhelmi Ühing (saksa keeles *Kaiser-Wilhelm-Gesellschaft zur Förderung der Wissenschaften*).

## Instituute
*Max Plancki Aju-uuringute Instituut
*Max Plancki Astrofüüsika Instituut
*Max Plancki Füüsika Instituut
*Max Plancki Teaduslik-Tehnilise Maailma Elutingimuste Uuringute Instituut (*Max-Planck-Institut zur Erforschung der Lebensbedingungen der wissenschaftlich-technischen Welt*)
*Max Plancki Evolutsioonilise Antropoloogia Instituut (*Max-Planck-Institut für evolutionäre Anthropologie*)

## Vaata ka
*Max Plancki-Humboldti uurimispreemia
*Max Plancki medal

## Välislingid
*MPG koduleht
Müncheni Kunstiakadeemia

**Müncheni Kunstiakadeemia** (ka Müncheni Kaunite Kunstide Akadeemia; saksa keeles *Akademie der Bildenden Künste München*) on kunstiakadeemia Saksamaal Münchenis.

Akadeemia ajalugu algab aastast 1770, kui Baieri kuurvürst Maximilian III asutas kunstnike ja skulptorite kooli (saksa keeles *Zeichnungsschule*). Akadeemia ametlik asutamisaeg on 13. mai 1808. 19. sajandi keskpaigaks oli akadeemia saanud üheks tuntumaks kunstiõppeasutuseks Euroopas.

Kunstiakadeemia hoone sai teises maailmasõjas tugevasti kannatada. Samuti said kannatada või hävisid mitmed kunstieksponaadid.

2011. aastal õppis akadeemias 700 õpilast.

Eesti kunstnikest on seal õppinud näiteks Kristjan Raud. Külalisõppejõuna on seal teiste seas töötanud ka eesti ehtekunstnik Kadri Mälk ja skulptor August Weizenberg.

## Välislingid
*Akadeemia koduleht
Innsbrucki Ülikool

**Innsbrucki Ülikool** (saksa keeles *Leopold-Franzens-Universitat Innsbruck*) on ülikool Austrias Innsbruckis.

Kooli ajalugu ulatub aastase 1562, kui sealsed jesuiidid asutasid Innsbrucki jesuiitide gümnaasiumi. 1669. aastal sai õppeasutus ülikooli staatuse.

2011. aastal õppis seal umbes 26 555 üliõpilast.

## Välislingid
*Ülikooli koduleht
Taganka teater

**Taganka teater** (vene keeles Театр на Таганке *Teatr na Taganke*), pikemalt  **Moskva Draama- ja Komöödiateater Tagankal** (Московский театр драмы и комедии на Таганке) on teater Moskvas Taganka väljakul.  

Teater asutati 1946. aastal kui **Moskva Draama- ja Komöödiateater** (Московский театр драмы и комедии). 1964. aastal tegi teater läbi põhjaliku muutuse, kui pealavastajaks määrati Juri Ljubimov, näitleja Vahtangovi-nimelisest teatrist. Teatri nimetusele lisas ta täpsustava "Tagankal". Ljubimov tuli Taganka teatrisse koos oma õpilastega Štšukini teatrikoolist Bertolt Brechti näidendi "Hea inimene Sezuanist" diplomilavastusega. Ta oli haaratud Brechti "eepilise teatri" esteetikast. Teater tuli toime ilma eesriideta; dekoratsioone peaaegu ei kasutatud, need asendati mitmesuguste lavakonstruktsioonidega; lavastustes kasutati palju pantomiimi, varjuteatrit, muusikat. 

Ljubimovi käe all kujunes Taganka teatrist peagi Moskva populaarsemaid. Ljubimov täiendas järjekindlalt truppi uute näitlejatega, teatrisse tulid Valeri Zolotuhhin, Inna Uljanova, Nikolai Gubenko, Vladimir Võssotski, Alla Demidova, Venjamin Smehhov, Leonid Filatov. Teatri repertuaari eest vastutas Nikolai Erdman, 1920. aastatel koostöös Vsevolod Meierholdiga kuulsust kogunud näitekirjanik. 

Teatril oli alatasa probleeme nõukogude võimu esindajatega, paljud Ljubimovi lavastused keelati. 1984. aastal võeti temalt kodakondsus ja saadeti riigist välja. Ljubimovi asemel uueks pealavastajaks määratud  Anatoli Efrosele sai näitlejate poolt osaks boikott. Pärast Efrose surma kolm aastat hiljem nimetati teatri juhiks ideeline kommunist Nikolai Gubenko. Ljubimovi naasmisel teatrisse 1989. aastal trupp lõhenes 1992. aastal. Gubenko ja tema poolehoidjad lahkusid teatrist, hõivasid teatri uue hoone ja moodustasid *Taganka näitlejate sõpruskonna* (Содружество актеров Таганки). 2011. aastal lahkus Ljubimov konflikti tõttu näitlejatega teatrist. Poolteist aastat juhtis teatrit Valeri Zolotuhhin. 2013. aasta märtsis lahkus ta tervislikel põhjustel ja tema asemel asus teatrit juhtima Vladimir Fleišer, kes enne seda oli juhtinud Meierholdi keskust.
Reduktormootor

**Reduktormootor** on mootori ja ülekandemehhanismi kombinatsioon.

Reduktormootori väljundvõll pöörleb enamasti aeglasemalt kui mootoril, kuid seejuures palju suurema pöördemomendiga.

Reduktormootorid on levinud täiturmootorites ja paljudes teistes rakendustes.
Kiievi Polütehniline Instituut

**Kiievi Polütehniline Instituut** (lühend KPI), täisnimega **Ukraina Rahvuslik Tehnikaülikool "Igor Sikorski nimeline Kiievi Polütehniline Instituut"** (ukraina keeles Національний технічний університет України «Київський політехнічний інститут імені Ігоря Сікорського») on tehnikaülikool Ukrainas Kiievis. 

## Ajalugu
Kiievi Polütehniline Instituut asutati 31. augustil 1898. 

## Tänapäev
Tänapäeval õpib ülikoolis umbes 36 000 üliõpilast ja töötab 3075 õppejõudu. See on üks suuremaid Ukraina ülikoole.

## Välislingid
*Instituudi koduleht
Džebe

**Džebe** (mongoli keeles: Зэв, *Zev*; sünnijärgne nimi: **Jirqo'adai** (tänapäeva mongoli keeles: *Зургаадай*; **Zurgadai**); suri 1224 või 1225) oli silmapaistev Tšingis-khaani noion (väejuht). 

Nime Džebe (selle tähendus on nool) sai ta Tšingis-khaani tabanud lasu tõttu. Kui see taidžihuutidega peetud lahingus haavata sai, küsis ta pärast lahingut vangi võetud vastastelt, kes oli see osav laskur, kes "tema hobust" tabada suutis. Toona Zurgadai nime kandnud mees tunnistas oma tegu, öeldes, et võib vajaduse korral ka khaani teenida. Tšingis-khaan oli tema vaprusest  jahmunud, võttis ta enda kaaskonda ja pani talle uue nime.

Ta oli üks Tšingis-khaani lähemaid abilisi, kelle juhtimisel purustati Karakitai ja Horezmi riik. Koos Subutaiga juhtis ta mongolite legendaarset sõjaretke ümber Kaspia mere, mille käigus nad võitsid Kalka lahingus Vene vürstiriike ja polovetse. 

## Viited
Jack Ma

**Ma Yun** (hiina keeles: 马云; sündinud 10. septembril 1964 Hangzhou Shis, Hiinas), tuntud kui **Jack Ma**, on Hiina suurärimees, internetipoodide keti Alibaba Group asutaja ja juhatuse esimees. Ta on esimene mandri hiina ettevõtja, kes on saanud Forbes'i esikaanele. Jack Ma vara suurus on hinnanguliselt umbes 41,8 miljardit USA dollarit.

## Välislingid
* Jack Ma's disappearing act fuels speculation about billionaire's whereabouts, TheGuardian.com, 4. jaanuar 2021
Kivirahu

**Kivirahu** on mitme Eesti saare (rahu) nimi:
*Kivirahu on Hiiu maakonnas Pühalepa vallas Soonlepa lahes
*Kivirahu on Lääne maakonnas Noarootsi vallas Tahu lahes
*Kivirahu on Saare maakonnas Salme vallas Lahetaguse lahes
*Kivirahu on Sõgerahu variantnimi, asub Saare maakonnas Lahetaguse lahes
Suurrahu (Põgari-Sassi)

**Suurrahu** on Lääne maakonnas Haapsalu linnas Põgari-Sassi külas asuv saar (rahu).

Rahu koordinaadid on .
Friedrich Bernhard (Pfalz-Gelnhausen)

Gelnhauseni pfaltskrahv **Friedrich Bernhard** (28. mail 1697 Gelnhausenis – 5. augustil 1739 samas) oli Birkenfeld-Gelnhauseni pfaltskrahv ja hertsog.

## Elu

Friedrich Bernhard oli Gelnhauseni hertsogi ja pfaltskrahvi Johann Karli (1638–1704) vanim poeg tema teisest abielust.

Aastal 1704 järgnes ta oma isale kui Birkenfeld-Gelnhauseni pfaltskrahv. Ta teenis Prantsuse armees Kuningliku Alsace'i rügemendi kolonelina. Ta oli Püha Hubertuse ordu rüütel. 1736. aasta leping Zweibrückeni regendi Karolinega andis Friedrich Bernhardile aastatulu 12 000 kuldnat.

Friedrich Bernhard suri aastal 1739 ilma meessoost pärijata. Gelnhauseni päris tema noorem vend Johann.

## Abielu ja lapsed

Friedrich Bernhard abiellus 30. mail 1737 Arolsenis Waldeck-Pyrmonti vürsti Friedrich Anton Ulrichi tütre Ernestine Luisega. Friedrich Bernhard ja Ernestine Luise said kaks tütart:

* Luise Karoline (1738–1782)
* Ernestine Auguste Friederike (1739–1746)
Snetnaya Gora alamlade

**Snetnaya Gora alamlade** on lokaalne kronostratigraafiline üksus, Pļaviņase lademe kõige alumisem alamlade. Litostratigraafiliselt vastab sellele Snetnaya Gora kihistu. Nii alamlade kui ka kihistu on nime saanud Snetnaja Gora kloostri järgi Pihkvas.

Eestis on alamlade 5,5–12 meetri paksune. Selle kivimid paljanduvad Karisöödil, Rõuges Ööbikuorus, Loosi ja Vastseliina ümbruskonnas, Pärlijõe kallastel Saarlase veski juures. 

Alamlademe moodustab põhiliselt rohekas- ja kollakashall savirohke dolomiit, samuti ka merglit, vähem on alamlademes savikihte. Lademest moodustavast dolomiidist võib leida soolakristalle.

## Viited
Pihkva alamlade

**Pihkva alamlade** on lokaalne kronostratigraafiline üksus, Pļaviņase lademe keskmine alamlade. Litostratigraafiliselt vastab sellele Pskovi kihistu. Nii alamlade kui ka kihistu on nime saanud Pihkva linna järgi.

Eestis on alamlade 7–13 meetri paksune. Selle kivimid paljanduvad Karisöödil, Rõuges Ööbikuorus, Loosi ja Vastseliina ümbruskonnas, Pärlijõe kallastel Saarlase veski juures. Alamlademe kivimite paksus kasvab ida suunas piikudes, nii on selle kivimite paksus Irboska juures 17 meetrit.

Alamlademe moodustab põhiliselt hall, alumises osas ka purpurne lubjakivi, lääneosas esineb ka dolomiiti. Alamlademe kivimid sarnanevad väga Chudovo alamlademe kivimitega, ent neis esinevad fossiilid võimaldavad neil selgelt vahet teha. Sagedasemad fossiilid on brahhiopoodid *Anatrypa micans* (Buch), *Atrypa velikaya* Nal., *Ladogia meyendorfii* (Vern.), *Ripidiorhynchus pskovensis* (Nal.).

## Viited
Chudovo alamlade

**Chudovo alamlade** on lokaalne kronostratigraafiline üksus, Pļaviņase lademe ülemine alamlade. Litostratigraafiliselt vastab sellele Chudovo kihistu. Nii alamlade kui ka kihistu on nime saanud Tšudovo linna järgi.

Eestis on alamlade 13 meetri paksune. Selle kivimid Eestis ei paljandu. Avandumisala on Riia–Pihkva maantee ümbruskonnas. Selle alumist piiri märgib kohati püriidikiht.

Alamlademe moodustab põhiliselt hall, alumises osas ka purpurne lubjakivi, lääneosas esineb ka poorset dolomiiti. Alamlademe kivimid sarnanevad väga Pihkva alamlademe kivimitega, ent neis esinevad fossiilid võimaldavad neil selgelt vahet teha. Sagedasemad fossiilid on brahhiopoodid *Ripidiorhynchus tschudovi* (Nal.) ja *Anatrypa heckeri* Nal.

## Viited
Lambarahu

**Lambarahu** on Saare maakonnas Saaremaa vallas Kuusnõmme lahes asuv saar (rahu). 

Rahu koordinaadid on .
Siimurahu

**Siimurahu** on Lääne maakonnas Haapsalu linnas asuv 4,37 hektari suurune saar (rahu) Matsalu rahvuspargis. Saare rannajoone pikkus on 930 meetrit.

Siimurahu lähedal põhja pool on Väike Siimurahu.

Rahu koordinaadid on . Saarel kasvab rohttaimestik.

## Välislingid
*
Johann (Pfalz-Gelnhausen)

Gelnhauseni pfaltskrahv **Johann** (24. mail 1698 Gelnhausenis – 10. veebruaril 1780 Mannheimis) oli Zweibrücken-Birkenfeldi pfaltskrahv ja hertsog Gelnhausenis.

## Elu

Johann oli Birkenfeld-Gelnhauseni hertsogi ja pfaltskrahvi Johann Karli noorem poeg tema teisest abielust Esther Mariaga.

Ta oli *[[Väeliigi kindral|Feldzeugmeister]]* Pfalzi kuurvürstkonna armees ning kõigi vägede ja Pfalzi Püha Hubertuse ordu rüütlite komandör. Johann oli ka Pfalzi Jülichi hertsogkonna kuberner ja Jülichi kindluse komandör. Ta elas peamiselt Mannheimis. Pärast oma venna Friedrich Bernhardi surma aastal 1739 sai ta Birkenfeld-Gelnhauseni pfaltskrahviks.

## Abielu ja lapsed

Johann abiellus aastal 1743 Dhaunis metsa- ja reinkrahvi Karl von Salm-Dhauni tütre Sophie Charlottega. Nad said järgmised lapsed:

* Johann Karl Ludwig (1745–1789)
* Luise Christiane (1748–1829)
* Johanna Sophie (1751–1752)
* Wilhelm (1752–1837)
* Friederike (1753)
* Sophia (1757–1760)
* Christian (1760–1761)
* Johann (1764–1765)
Ludmilla Issakova

**Ludmilla Issakova** (9. juuli 1924 Tallinn – 25. mai 2004 Tallinn) oli eesti ooperilaulja (metsosopran) ja laulupedagoog.

1944. aastal lõpetas ta Tallinna 6. Keskkooli ja 1955. aastal Tallinna Riikliku Konservatooriumi Aleksander Arderi lauluklassi.

Aastatel 1945–1949 laulis ta Estonia teatri ooperikooris, 1949–1959 oli Estonia solist.

Aastatel 1957–1973 oli ta Tallinna Muusikakooli lauluõpetaja. Aastatel 1967–2000 oli ta Tallinna Riikliku Konservatooriumi klassikalise laulu eriala õppejõud, seejuures aastatel 1972–1983 laulukateedri juhataja, 1982. aastast dotsent. 

Tema õpilaste hulgas on olnud Anu Kaal, Tiiu Levald, Marika Eensalu, Eve Tasa, Veera Taleš, Merle Jalakas, Eve Neem, Kai Parmas, Ülle Tundla, Mati Vaikmaa, Mart Laur, Ahti Männik jt.

Ta oli ka paljude kooride (segakoori Noorus, naiskoori Virvik, Tallinna Õpetajate Maja naiskoori, Eesti Koorijuhtide Naiskoori, Tallinna Üliõpilassegakoori ja segakoori Olevine, ERKI segakoori, Lasteekraani Muusikastuudio koori) hääleseadja.

Ta on maetud Tallinna Metsakalmistule.

## Lavarolle
*Mercedes – Georges Bizet' ooper "Carmen"
*Olga – Pjotr Tšaikovski ooper "Jevgeni Onegin"
*Fjodorovna – Modest Mussorgski ooper "Boriss Godunov"
*Kontšakovna – Aleksandr Borodini ooper "Vürts Igor"

## Tunnustus
*1979 Eesti NSV teeneline kunstitegelane

## Viited
Kuivarahu (Väinameri)

**Kuivarahu** on Lääne maakonnas Haapsalu linnas Väinameres asuv saar (rahu). Kuivarahu on loevee ajal vee all.

Rahu koordinaadid on .
Odessa Ülikool

**Odessa Ülikool** (ukraina keeles Одеський національний університет імені І. І. Мечникова) on ülikool Ukrainas Odessas. Ülikool asutati 13. mail (vkj 1. mail) 1865 ja on Lõuna-Ukraina vanim ja Ukraina üks vanemaid ülikoole.

Enne 1917. aastat kandis kool nime *Novorossiiski Ülikool* (ka *Novorossija ülikool*).

Tänapäeval õpib ülikoolis umbes 7500 üliõpilast.

## Välislingid
*Odessa Ülikooli koduleht
Kuivarahu (Tauksi saarterühm)

**Kuivarahu** on Lääne maakonnas Haapsalu linnas Liialaiu ja Tauksi saare vahel asuv rahu.

Rahu koordinaadid on .
Preisi Teaduste Akadeemia

**Preisi Teaduste Akadeemia** (saksa keeles *Preußische Akademie der Wissenschaften*; ka **Berliini Teaduste Akadeemia**, saksa keeles *Berliner Akademie der Wissenschaften*) on teaduste akadeemia Saksamaal Berliinis.

Akadeemia asutati 11. juulil 1700. 

Akadeemia on aja jooksul kandnud palju nimesid. Aastast 1992 kannab nime *Berliini-Brandenburgi Teaduste Akadeemia* (saksa keeles *Berlin-Brandenburgische Akademie der Wissenschaften*).
Salzburgi Ülikool

**Salzburgi Ülikool** (saksa *Universität Salzburg*) on ülikool Austrias Salzburgis.

Ülikool asutati 1622. 

Tänapäeval õpib ülikoolis üle 18 000 õpilase.

## Välislingid
*Ülikooli koduleht
Spordiklubi Mercury

**Spordiklubi Mercury** (lühend: SK Mercury) on Tallinnas tegutsev orienteerumisklubi.

Klubi on asutatud 2. mail 2000. SK Mercury on Eesti Orienteerumisliidu (EOL) liige alates aastast 2000.

## Liikmed ja atribuutika
Klubi on oma liikmete arvult väikeklubi vähem kui 50 tegevliikmega.

SK Mercury lipul on Merkuuri märk sinisel ja punasel taustal. Klubiriiete värvid on sinine, punane ja valge. Klubi logol on sarviline figuur kandmas hiiglaslikku kompassi.

## Võistlused
Spordiklubi on korraldanud üle-eestilisi võistlusi:

* 2005 Jüriööjooks Kosel
* 2007 Eesti meistrivõistlused rattaorenteerumises Haapsalus koos OK Okasega
* 2009 Eesti meistrivõistlused lühirajal ja teates Kalngale-Jaunciems (Läti)
* 2017 Maailmameistrivõistlused sprinditeates Viljandis koos teiste orienteerumisklubidega
* 2018 Eesti meistrivõistlused sprindiorienteerumises Viljandis

## Vaata ka
* Tallinna SK Mercury

## Viited

## Välislingid
* SK Mercury koduleht
* Eesti Orienteerumisliidu koduleht
Akadeemiline veerandtund

**Akadeemiline veerandtund** (ka **akadeemiline veerand**) on paljude riikide ülikoolides kehtiv akadeemiline tava, et loengud, seminarid või ka kohtumised, mille algusajaks on märgitud täistund, algavad tegelikult veerand tundi hiljem. Täpsustuseks võidakse kellaaja juures kasutada ladinakeelseid väljendeid *cum tempore* ("ajaga"; lühend *c.t.*) või *sine tempore* ("ajata", lühend *s.t.*). Viimane tähendab seda, et loeng vms algab täpselt, ilma akadeemilise veerandtunnita.

Akadeemiline veerandtund on pärit ajast, kui kellaaega arvestati suuresti kirikukella löömise järgi. Kui kell lõi täistundi, oli üliõpilastel aega 15 minutit loengusse jõudmiseks. On arvatud, et see tava pärineb Uppsala Ülikoolist.

## Viited
Strasbourgi Ülikool

**Strasbourgi Ülikool** (prantsuse **Université de Strasbourg**) on ülikool Prantsusmaal Strasbourgis.

Ülikool asutati 1538. aastal. 1970. aastal jagati ülikool kolmeks: *Strasbourgi I Ülikool*, *Strasbourgi II Ülikool* ja *Strasbourgi III Ülikool*. 1. jaanuaril 2009 liideti need kolm õppeasutust taas.

Tänapäeval õpib ülikoolis umbes 46 000 üliõpilast.

## Välislingid
*Ülikooli koduleht
Sojuz (mootorratas)

**Sojuz** (vene keeles *Союз*) oli Nõukogude Liidus valmistatud mootorratas.

1924. aasta 22. augustil Moskva Punaselt väljakult lähtunud katsesõidul&nbsp;– marsruudil Moskva-Harkiv-Moskva&nbsp;– läbis mootorratas 1476 kilomeetrit ja jõudis finišisse.

## Viited

## Välislingid
* Nõukogude mootorrattad — Mootorratas Sojuz Vaadatud 2017.01.20 (*vene keeles*)
Erich von Falkenhayn

**Erich Georg Sebastian Anton von Falkenhayn** (11. september 1861 – 8. aprill 1922) oli Preisi päritolu Saksa keisririigi jalaväekindral, kes oli Esimeses maailmasõja ajal 1914. aasta septembrist kuni 29. augustini 1916 Saksa kindralstaabi ülem.

7. juunist 1913 kuni 21. jaanuarini 1915 teenis ta Preisi sõjaministrina keiser Wilhelm II ja riigikantsler Theobald von Bethmann Hollwegi all.

Kindralstaabi juhi koha võttis ta üle Helmuth von Moltke nooremalt, kelle juhitud sissetung Prantsusmaale oli takerdunud pärast 1914. aasta septembri alul peetud Esimest Marne'i lahingut, mille sakslased kaotasid. Falkenhayn uskus, et sõja võitmisel on võtmetähtsus läänerindel Prantsusmaal, kus Saksamaa pidi kaitsepositsioone säilitades vastased välja kurnama. Ta oli vastu välimarssal Paul von Hindenburgi ja kindral Erich Ludendorffi plaanile korraldada pealetung idarindel, pidades rinnet perspektiivituks, keskendudes prantslaste vastu suunatud ründeoperatsiooni kavandamisele Verduni all, mis algas 21. veebruaril. Kuid kestnud edutu lahingu järel tagandas keiser Falkenhayni augustis ametist, määrates kindralstaabi uueks ülemaks agressiivsemat strateegiat pooldava Hindenburgi.

Kindralstaabist lahkumise järel võttis ta 6. septembril 1916 üle Transilvaanias paiknenud 9. armee ja viis selle augustis koos Dobruja kaudu ründavate August von Mackenseni vägedega edukale ühispealetungile Rumeenia vastu.9. juulil 1917 määrati ta Osmanite riigi relvajõudude 6. ja 7. armeest koosneva väegrupp Yldrimi komandöriks ning anti Osmanite maaväe välimarssali auaste. Siiski ei õnnestunud tal Siinani ja Palestiina kampaania käigus vältida Jeruusalemma vallutamist Briti kindrali Edmund Allenby juhitud Egiptuse ekspeditsioonivägede poolt 1917. aasta detsembris, mistõttu sai 1918. aastal väegrupi uueks juhatajaks Otto Liman von Sanders. 1918. aasta veebruaris sai temast idarindel võidelnud 10. armee ülem. Kui armee 1919. aasta veebruaris laiali saadeti, läks Falkenhayn erru.

Pärast armeekarjääri lõppu kirjutas ta mitmeid raamatuid, sh autobiograafia ja mitmeid sõjandusalaseid teoseid. Ta suri 1922. aasta aprillis Potsdami lähedal Lindstedti lossis.

## Autasud ja ordenid
* 
** Musta Kotka ordu rüütel (12. mai 1915)
** Pour le Mérite (16. veebruar 1915), koos Tammelehtedega (3. juunil 1915)
** Raudrist (1914), 1. ja 2. klass
*  Braunschweigi hertsogkond: Heinrich Lõvi Kojaordu komandör (2. klass; 1906)
*  Badeni suurhertsogkond: Zähringeri Lõvi Ordu]] komandör (2. klass; 1907)
*  Baieri kuningriik
** Max Jospehi Sõjalise Ordu komandör (26. juuni 1915)
** Sõjaliste teenete ordeni Rüütli Suurrist koos Mõõkadega
*  Saksimaa kuningriik
* Alberti Ordu komandör (1. klass koos Mõõkadega)
** Püha Heinrichi Sõjalise Ordu rüütel
* 
** Leopoldi keiserliku ordeni Suurrist (1914)
** Püha Stefanuse Kuningliku Ungari Ordeni Suurrist (1915)
** Kuldne Sõjaliste Teenete Medal "Signum Laudis" (11. oktoober 1916)
* Ernestiinide hertsogkonnad: Saksi-Ernestiini Kojaordu rüütel (1. klass)

## Viited

## Välislingid
*
Varssavi Tehnikaülikool

**Varssavi Tehnikaülikool** (poola keeles *Politechnika Warszawska*) on tehnikaülikool Poolas Varssavis.

Ülikool asutati 1826. aastal.

Tänapäeval õpib ülikoolis üle 36 000 üliõpilase (2011. aasta seisuga). Ülikoolis õpetab 2453 õppejõudu.

## Välislingid
*Ülikooli koduleht
Trieri Ülikool

**Trieri Ülikool** (saksa *Universität Trier*) on ülikool Saksamaal Trieris.

Ülikool asutati 1473. 1798. aastal pandi ülikool kinni, 15. oktoobril 1970 avati uuesti. 

2011. aasta seisuga õpib ülikoolis 15 260 üliõpilast ja ülikoolis töötab 165 professorit.

## Välislingid
*Ülikooli koduleht
Sorbonne'i Ülikool

**Sorbonne'i Ülikool** (prantsuse keeles *Sorbonne Université*) on ülikool Pariisis.

Ülikool asutati 1. jaanuaril 2018. aastal endiste Pariisi 4. ja Pariisi 6. Ülikooli baasil, millega liideti veel mitu väiksemat õppeasutust.

Ülikooli koosseisu kuulub Henri Poincaré Instituut.

## Vaata ka
*Pariisi Ülikool
   
## Välislingid
*Ülikooli koduleht (ingliskeelne versioon)
Lillian Gish

**Lillian Diana Gish** (14. oktoober 1893 Springfield, Ohio – 27. veebruar 1993 New York) oli USA teatri- ja filminäitleja, kelle filmikarjäär kestis 75 aastat (1912–1987). Gishi kutsuti Ameerika kino esileediks ja teda peetakse teerajajaks filminäitlemise põhitehnikate alal.

## Elu ja karjäär

Gish sündis Ohio osariigis Springfieldis, tema vanemad olid Mary Robinson McConnell (1875–1948) ja James Leigh Gish (1872–1912), kes oli saksa päritolu. Ta oli noorem õde Dorothy, kellest sai ka populaarne filmitäht.

Nende isa hülgas perekonna, ema teenis elatist näitlemisega. Vanemaks saades hakkasid õed koos emaga näitlemisega tegelema. Õed külastasid Mary Pickfordi, kes aitas neil saada lepingut American Mutoscope and Biograph Companyga. Nende esimene roll oli D. W. Griffithi lavastatud filmis "An Unseen Enemy" (1912). Lillian mängis paljudes Griffithi kuulsates filmides, sealhulgas filmides "Rahvuse sünd" (1915), "Sallimatus" ("Intolerance"; 1916), "Murtud õied ehk kollane mees ja tüdruk" ("Broken Blossoms or The Yellow Man and the Girl"; 1919), "Teekond itta" ("Way Down East"; 1920) ja "Tormi orvud" ("Orphans of the Storm"; 1921).

Gishid mängisid kahe aasta jooksul rohkem kui 25 Hollywoodi lühifilmis ja nendest sai tummfilmiajastu ühed staarid. 1928. aastal tühistas MGM pärast filmi "The Wind" ebaõnnestumist Lillianiga lepingu. Hiljem on tema rolli selles filmis loetud tema karjääri üheks parimaks. 1930. ja 1940. aastate alguses mängis Gish teatris, kuid tegi hiljem kaasa ka veel mitmes filmis. 1946. aastal sai ta osatäitmise eest filmis "Duel in the Sun" parima naiskõrvalosatäitja Oscari nominatsiooni.

Gish mängis aeg-ajalt filmides kuni elu lõpuni. 1971. aastal sai ta elutöö eest au-Oscari. Tema viimane osatäitmine oli filmis "Augustivaalad" ("The Whales of August"; 1987), kus mängisid teiste seas ka Bette Davis ja Ann Sothern. Gishi esimese ja viimase filmi vahele jäi 75 aastat, millega ta oli mõnda aega Guinnessi rekordite raamatus. Teda kutsuti Ameerika kino esileediks. 1999. aastal valis Ameerika Filmiinstituut ta naisnäitlejate edetabelis (AFI's 100 Years...100 Stars) 17. kohale.

Ta sai 8. veebruaril 1960 Hollywoodi kuulsuste alleel aadressil 1720 Vine Street omanimelise tähe.

Gish ei abiellunud ja tal ei olnud lapsi. Ta suri 99-aastaselt südamepuudulikkuse tagajärjel.

## Osaline filmograafia

## Viited

## Välislingid

*
Lissaboni Ülikool

**Lissaboni Ülikool** (portugali *Universidade de Lisboa*) on ülikool Portugalis Lissabonis.

Ülikool on asutatud 22. märtsil 1911. 

Tänapäeval õpib ülikoolis umbes 22 000 üliõpilast.

## Välislingid
*Ülikooli koduleht
Melbourne'i Ülikool

**Melbourne'i Ülikool** (inglise keeles *University of Melbourne*) on ülikool Austraalias Melbourne'is.

Ülikool asutati 1853. aastal. See on Austraalia vanuselt teine ülikool ja vanim ülikool Victoria osariigis.

2021. aasta seisuga õppis ülikoolis üle 54 000 üliõpilase.
 
## Viited

## Välislingid

*Ülikooli koduleht
Tallinna Saksa Reaalkool

**Tallinna Saksa Reaalkool** oli Tallinnas aastatel 1919–1939 tegutsenud õppeasutus, mis oli Tallinna Peetri Reaalkooli õigusjärglane kõrvuti eestikeelse Tallinna Reaalkooliga.

Kool tegutses kuni 1929. aastani Tallinna Reaalkooli hoones allüürnikuna, seejärel aadressil Luise tänav 1 Erich Jacoby projekteeritud uues koolihoones, mis oli Saksa Reaalkooli käsutuses kuni 1939. aastani.

Kooli direktor oli aastatel 1919–1932 Arthur Spreckelsen ja seejärel kuni 1939. aastani Jakob Hansen., siis Tallinna V Gümnaasiumi direktor Tiit Reinaste. Hoone lammutati 2020. aastal. 

## Nimemuutused
* 1919–1923 **Tallinna Linna Saksa Poeglaste Keskkool** (*Revaler Städtische Deutsche Mittelschule für Knaben*)
* 1923–1937 **Tallinna Linna Saksa Poeglaste Gümnaasium** (kuni 1929. aastani eksisteerinud humanitaarklassi tõttu saksa keeles *Revaler Städtisches Deutsches Real- und Neuhumanistisches Gümnasium*). Alates 1929. aastast kasutati ka mitteametlikku nime **Tallinna Saksa Ülemreaalkool** (*Revaler Deutsche Oberrealschule*, RDOR)
* 1937–1939 **Tallinna V Gümnaasium** ja Tallinna V Progümnaasium
:1934–1937 tegutses koolis ka uut tüüpi viieklassiline **Tallinna Linna Saksa Keskkool**

Kooli tegevus lõppes 1939. aastal, peale suure osa baltisakslaste lahkumist *[[umsiedlung]]*'i käigus. 1944. aasta märtsipommitamises koolihoone suuresti hävines, püsti jäid vaid kiviseinad. 1947.–1948. aastal hoone rekonstrueeriti ja ehitati kolmekorruseliseks, 1951. aastal ehitati koolimajale tänavajoonega risti kvartali sisse võimla (arhitekt Asti Valamaa). Lammutati 2020, selle kohale valmis sügisel 2023 Kaitsepolitsei uus hoone. 

## Viited

## Kirjandus
* Märt Karmo. Must-kuldne mütse me peas… II: Tallinna Reaalkool 1920–1940, Saksa Reaalkool 1919–1939. Tallinn 2011.
* Revaler Deutsche Oberrealschule. Dokumentation: Paul Nassauer und Werner Winter, Redaktion: Gunnar Erik Verg. Hannover-Döhren 1981.
Cornelli Ülikool

**Cornelli Ülikool** (inglise keeles *Cornell University*) on eraülikool USAs New Yorgi osariigis Ithaca linnas. Ülikool kuulub organisatsiooni Ivy League.

Ülikool on asutatud 1865. aastal.

Tänapäeval õpib ülikoolis umbes 21 000 üliõpilast.

## Välislingid
*Ülikooli koduleht
Georgetowni Ülikool

**Georgetowni Ülikool** (inglise keeles *Georgetown University*) on katoliiklik eraülikool Ameerika Ühendriikides Washingtonis.

Ülikool on asutatud 1789. aastal.

Tänapäeval õpib ülikoolis umbes 18 000 üliõpilast ja seal õpetab umbes 2000 õppejõudu.

## Välislingid
*Ülikooli koduleht
Indrek Hein

**Indrek Hein** (sündinud 11. veebruaril 1963) on eesti arvutuslingvist (keeletehnoloog) ja arvutigraafik.

## Haridus- ja töökäik
Ta lõpetas 1981. aastal Nõo Keskkooli. Aastatel 1981–1986 õppis Leningradi Riiklikus Ülikoolis arvutuslingvistika erialal.

Aastatel 1986–2016 oli ta Eesti Keele Instituudi võrguhaldur. 2016. aastast on ta sealsamas vanemtarkvaraarendaja.

Indrek Hein on andnud suure panuse enamiku Eesti Keele Instituudi veebisõnastike ja e-keelenõu tehnilise lahenduse väljatöötamisse ja täiustamisse. Samuti on ta kujundanud-küljendanud pabersõnastikke, keeleteaduslikke ja aimeraamatuid. 

## Artikleid
*"Digimaailm näitab eesti keele elujõudu" Postimees AK, 14. jaanuar 2017
*"Väike kurioosumite loend" Postimees AK, 23. detsember 2017

## Viited

## Välislingid
*
* Tiina Paet. 100aastane ÕS kolis veebi1 Sirp, 14.12.2018
Marylandi Ülikool

**Marylandi Ülikool** (inglise keeles *University of Maryland, College Park*) on ülikool Ameerika Ühendriikides Marylandi osariigis College Parki linnas, Washingtoni piirist 6,4 km kaugusel.

Ülikool asutati 1856. aastal.

Tänapäeval õpib ülikoolis umbes 38 140 üliõpilast ja töötab 4509 inimest.

## Välislingid
*Ülikooli koduleht
Eimutis Misiūnas

**Eimutis Misiūnas** (sündinud 1. aprillil 1973 Vilniuses) on Leedu jurist, kohtunik ja poliitik. Ta oli 13. detsembrist 2016 kuni 7. augustini 2019 Leedu siseminister.

Ta lõpetas aastal 1996 Leedu Politseiakadeemia juristi kvalifikatsiooniga. Aastatel 2004–2010 täiendas ta ennast Mykolas Romerise Ülikoolis, ta sai sotsiaalteaduste doktoriks (õigusteaduse alal).

Ta oli aastatel 1996–2014 õigusteaduse õppejõuna Mykolas Romerise Ülikoolis. Aastatel 2008–2015 töötas ta Leedu Vabariigi Eriteenistuses Korruptsiooni Ennetamisee Büroos peaspetsialistina. Novembrist 2015 kuni detsembrini 2016 töötas ta Vilniuse ringkonnakohtus kohtunikuna.

13. detsembrist 2016 kuni 7. augustini 2019 oli ta Leedu siseminister Saulius Skvernelise valitsuses

## Isiklikku
Ta on abielus ning on poja ja tütre isa. Lisaks leedu keelele valdab ta inglise, vene ja prantsuse keelt.

## Välislingid
* Eimutis Misiūnas Leedu siseministeeriumi kodulehel (inglise keeles)
McGilli Ülikool

**McGilli Ülikool** (inglise keeles **McGill University**) on ülikool Kanadas Québecis Montréalis. See on vanim ja tähtsaim ülikool Kanadas.

Ülikool on saanud nime šoti-kanada kaupmehe James McGilli (1744–1813) järgi, kelle pärandi abil rajati 1813. aastal McGilli kolledž, mis muudeti 1821. aastal Suurbritannia ja Iirimaa Ühendkuningriigi kuninga George IV otsusega ametlikult ülikooliks. 1821. aastat loeb ülikool ka enda sünniaastaks, kuigi akadeemiline tegevus algas alles pärast seda, kui 1829. aastal sai Montréali meditsiiniinstituudist ülikooli esimene akadeemiline üksus. 1843. aastal loodi kunstide teaduskond ning 1848. aastal õigusteaduskond.

Tänapäeval õpib seal umbes 40 000 üliõpilast. Akadeemilisi töötajaid on 1684.

Ülikooliga on olnud seotud 12 nobelisti ja arvukalt teisi väljapaistvaid inimesi.

Ülikoolilinnak asub Mount Royali juures. Teine keskus (Macdonaldi linnak) asub linnast väljas Sainte-Anne-de-Bellevues Montréali saare lõunaosas. 

## Viited

## Välislingid

*Ülikooli koduleht
Wilhelm in Bayern

**Wilhelm, Baieri hertsog** (saksa: Wilhelm, Herzog in Bayern) (10. novembril 1752 Gelnhausenis – 8. jaanuaril 1837 Landshutis või Bambergis) oli Birkenfeld-Gelnhauseni pfaltskrahv aastatel 1789–1799 ja esimene hertsog Baieris 16. veebruarist 1799 kuni oma surmani aastal 1837. 17. detsembrist 1803 kuni 20. märtsini 1806 oli Wilhelm Bergi hertsog. Wilhelm oli oma poja, hertsog Pius Augusti Baieris kaudu keisrinna Elisabethi vanavanaisa.

## Varajane elu

Wilhelm sündis 10. novembril 1752 Gelnhausenis pfaltskrahv Johanni ja tema naise Sophie Charlotte pojana. Aastal 1778 sai Wilhelmist Baieri Teaduste Akadeemia auliige.

## Abielu ja lapsed

Wilhelm abiellus 30. jaanuaril 1780 Mannheimis pfaltskrahvinna Maria Anna von Pfalz-Zweibrückeniga, esimese Baieri kuninga Maximilian I õe ja Zweibrückeni pfaltskrahvi Friedrich Michaeli tütrega. Wilhelm ja Maria Anna said kaks last:

* *poeg* (6. mai 1782)
* Maria Elisabeth (5. mai 1784 – 1. juuni 1849)
* Pius August (1. august 1786 – 3. august 1837)

## Hertsog Baieris

16. veebruaril 1799 suri Wittelsbachide perekonna pea, Baieri kuurvürst Karl Theodor. Selleks ajaks oli jäänud kaks Wittelsbachide perekonna haru: Zweibrücken (hertsog Maximilian Josephi juhtimisel) ja Birkenfeld (pfaltskrahv Wilhelmi juhtimisel). Maximilian Joseph päris Karl Theodori tiitli "Baieri kuurvürst", samas Wilhelm sai kompensatsiooniks tiitli "hertsog Baieris". Sellisel kujul tiitel valiti, kuna aastal 1506 kehtestati Wittelsbachide perekonnas meesliinis esmasünniõigus, mis tõi kaasa ainult ühe Baieri hertsogi igal ajahetkel.

## Surm

Wilhelm maeti perekonna Baieri hertsogite hauakambrisse Tegernsee kloostris.
Lõuna-California Ülikool

**Lõuna-California Ülikool** (inglise **University of Southern California**, lühendatult **USC**; spordiuudistes ka Southern Cal) on eraülikool Ameerika Ühendriikides Los Angeleses.

Ülikool asutati 1880. aastal.

Tänapäeval õpib ülikoolis 42 469 üliõpilast ja töötab umbes 4000 õppejõudu.

Ülikoolil on oma korvpallimeeskond Trojans.

## Välislingid
*Ülikooli koduleht
Rutgersi ülikool

**Rutgersi ülikool** (inglise **Rutgers, The State University of New Jersey**) on ülikool Ameerika Ühendriikides New Jersey osariigis New Brunswicki, Newarki ja Camdeni linnas. Ülikool on nimetatud Ameerika iseseisvussõja kangelase Henry Rutgersi järgi (:en).

Ülikool on asutatud 1766. aastal.

Tänapäeval õpib ülikoolis umbes 67 000 üliõpilast ja töötab umbes 3000 õppejõudu.

## Välislingid
*Ülikooli koduleht
Syracuse'i ülikool

**Syracuse'i ülikool** (inglise *Syracuse University*) on eraülikool Ameerika Ühendriikides New Yorgi osariigis Syracuse'i linnas. 2019. aastal õppis ülikoolis umbes 22 850 õpilast. Ülikooli deviis on "Suos Cultores Scientia Coronat" ('teadmised kroonivad neid, kes neid otsivad').

Syracuse'i ülikool loodi 24. märtsil 1870, mil New Yorgi osariigis Limas tegutsenud USA metodisti kiriku juhitud Genesee College kolis Syracuse'i linna. Õppetöö algas ülikoolis 1871. aastal.

Syracuse'i ülikool pakub enam kui 400 bakalaureuse-, kraadiõppe- ja erialast programmi kokku 13 kolledžis. Syracuse'i ülikool on tuntud oma info- ja raamatukoguteaduste, arhitektuuri, avalike suhete, ärijuhtimise, spordikorralduse, avaliku halduse, inseneriteaduste programmide poolest.

Ülikooli teadusinstituutide hulka kuuluvad muuhulgas gerontoloogiaga tegelev Aging Studies Institute, inseneriteaduste keskus Center for Advanced Systems and Engineering ja biomaterjale uuriv teadusinstituut Syracuse Biomaterials Institute. Ülikooli pearaamatukogu avati 1972. aastal ja seal on 2,3 miljonit raamatut. New Yorgi osariigi ülikooli (SUNY) süsteem juhib Syracuse'i ülikooli linnaku juurde kuuluvat keskkonnateaduste ja metsanduse instituuti. Ülikool viib läbi ka mitmeid rahvusvahelisi programme, millest tuntumad leiavad aset Londonis ja Firenzes.

Ülikooli spordivõistkonnad kannavad nime Syracuse Orange. Syracuse'i ülikool kuulub USA üliõpilasspordi organisatsiooni NCAA konverentsi Atlantic Coast Conference. Syracuse'i ülikooli lakrossimeeskond on tulnud USA ülikoolide meistriks kümnel korral ja on sellega riigi edukaim. Lisaks on Syracuse'i ülikooli meeskond võitnud USA ülikoolide meistrivõistlused korvpallis (2003), poksis (1936) ning krossijooksus (1951 ja 2015) ja jalgpallis (2022). 2015. aastal tuli ülikooli naiskond USA üliõpilasmeistriks maahokis. Suurem osa spordivõistlustest leiab aset Syracuse'i ülikooli linnakus asuval JMA Wireless Dome'il.

Syracuse'i ülikooli vilistlaste hulka kuuluvad teiste seas USA 46. president Joe Biden, New Yorgi osariigi 57. kuberner Kathy Hochul, kirjanikud Shirley Jackson, George Saunders ja Joyce Carol Oates, kultuuriantropoloog Ernest Becker, stsenarist, filmiprodutsent ja näitekirjanik Aaron Sorkin, näitleja Vera Farmiga, muusik Lou Reed, õhuväelane ja astronaut Eileen Collins ning Ameerika jalgpallur Jim Brown.


Hall-of-Languages-Syracuse-Univ-2014.jpg|Hall of Languages on Syracuse'i ülikooli linnaku vanim hoone (valminud 1873)
Syracuse_University_2003.jpg|Syracuse'i ulikooli linnakus asuv 1889. aastal valminud uusromaanika stiils Crouse College, kus asub ülikooli kujutava kunsti ja näitekunsti kolledž
Carrier Dome.JPG|Korvpallimäng Syracuse'i ülikooli JMA Wireless Dome'il


## Viited

## Välislingid
*Ülikooli koduleht
Lääne-Ontario Ülikool

**Lääne-Ontario Ülikool** (inglise **The University of Western Ontario**) on ülikool Kanadas Ontario provintsis. Enamik ülikooli hoonetest asub Ontario provintsi Londoni linnas.

Ülikool asutati 1878. aastal.

Tänapäeval õpib ülikoolis üle 23 000 õpilase.

## Välislingid
*Ülikooli koduleht
Northwesterni Ülikool

**Northwesterni Ülikool** (inglise **Northwestern University**) on eraülikool Ameerika Ühendriikides Illinoisi osariigis Evanstoni linnas.

Ülikool asutati 1851. aastal, tollase Loodeterritooriumi (*Northwest Territory*) jaoks. Northwestern oli algselt seotud metodisti kirikuga, kuid muutus hiljem ilmalikuks. 1900. aastaks oli ülikool saanud suuruselt kolmandaks ülikooliks Ameerika Ühendriikides. Northwestern ühines 1917. aastal Ameerika ülikoolide assotsiatsiooniga. Northwestern koosneb üheteistkümnest bakalaureuse-, magistri- ja kutsekoolist. Lisaks Evanstoni ülikoolilinnakule on ülikoolil linnakud Chicagos ja Dohas.

2020. aasta septembri seisuga oli Northwesterniga vilistlase või õppejõuna seotud 33 Nobeli auhinna laureaati ja 2 Fieldsi medalisti.

## Viited

## Välislingid
*Ülikooli koduleht
Õhtu põik

**Õhtu põik** on tänav Pärnus Kesklinna linnaosas.

Tänav saab alguse Õhtu tänavalt, suundub itta, ristub Vana-Tallinna tänavaga ja lõppeb Akadeemia tänavaga ristudes. 

Tänava pikkus on umbes 130 meetrit.

## Nimi
Tänav sai nime 1987.
Pakri tänav

**Pakri tänav** on tänav Paldiskis.

Tänav saab alguse Paldiski lahe äärest ja suundub kirdesse. Tänav ristub Mere, Peetri, Rae, Adamsoni ja Lääne tänavaga.

Tänav sai nime juunis 1994.

Pakri tänava ääres asuvad Paldiski Püha Georgi kirik, Paldiski Nelipühi kirik ja Paldiski Spordikeskus.
Salutähe tänav

**Salutähe tänav** on tänav Tartus Ihaste linnaosas.

Tänav saab alguse Varsa tänavalt ja suundub põhja. Tänav lõppeb Ihaste teega ristudes ja on umbes 400 meetrit pikk.

Tänav sai nime 1991.
Sepavälja tänav

**Sepavälja tänav** on tänav Tartus Ropka linnaosas.

Sepavälja tänav algab Sepa tänavalt ja suundub edelasse. Tänavaga ristuvad Leegi ja Alasi tänav. Tänava lõpus paikneb põhiosaga risti tänava teine lõik, mis ulatub Võru tänavast Sepakuru tänavani.
Sepikoja tänav

**Sepikoja tänav** on tänav Tartus Ropka linnaosas.

Sepikoja tänav saab alguse Võru tänavalt ja suundub itta. Tänav ristub Sepakuru, Ääsi ja Kolde tänavaga ning lõppeb Jalaka tänavaga ristudes.
Michel Legrand

**Michel Jean Legrand** (24. veebruar 1932 Pariis – 26. jaanuar 2019 Pariis) oli prantsuse helilooja, pianist, dirigent ja laulja.

Kolmekordne USA filmiauhinna Oscar laureaat (1968, 1971 ja 1983), samuti on ta saanud viis Grammy auhinda ja ühe Kuldgloobuse.

Legrand on kirjutanud üle 200 laulu. Eelkõige on tuntud tema muusika filmidele "Cherbourgi vihmavarjud" (1964) ja "Rocheforti tüdrukud" (1967), mis tõid heliloojale esimesed Oscari nominatsioonid. Samuti on ta kirjutanud muusika filmile "Elada oma elu".

Legrand lõpetas 1952. aastal Pariisi konservatooriumi, misjärel hakkas kirjutama muusikat filmidele.

Džässpianistina on ta välja andnud mitu heliplaati, neist viimase, 1991. aastal ilmunud albumi "Dingo" eest sai ta Grammy auhinna. Paralleelselt on ta esinenud ka dirigendi ja klassikalise muusika pianistina.

## Viited

## Välislingid
* Legrandi biograafia
* Helilooja Legrand
* Väsimatu Legrand 
* Intervjuu Legrandiga
* MELOODIA VÕLUVÕIM. Michel Legrand. ERR 2007 (2007. aasta veebruaris tähistas helilooja Michel Legrand oma 75. sünnipäeva. Sarja "Meloodia võluvõim" saade on pühendatud temale. Saate autorid on Triin Ella ja Jaak Jõekallas, toimetaja Mirje Mändla.)
Mari Abel

**Mari Abel** (sündinud 14. jaanuaril 1975 Raplas) on eesti näitleja.

2004. aastal lõpetas ta Eesti Muusikaakadeemia Kõrgema Lavakunstikooli (21.lend).

Alates 2004. aasta aprillist kuni 2011. aastani oli ta Von Krahli Teatri näitleja, seejärel on olnud vabakutseline.

## Rollid

### Rollid Von Krahli teatris
Jänes „Jänese aasta”

Tegelane „4.48 psühhoos”

Harey „Solarise needus”

Must Luik „Luikede järv”

„Paradiis” jt 

### Rollid NO99 lavastustes
„Seitse samuraid”

„Punane õhupall”

### Roll Kinoteatri ja Nargenfestivali lavastuses
„Aadama õunad”

### Filmirollid
Mari Abel on mänginud filmides "Kohtumõistja", "Free Range. Ballaad maailma heakskiitmisest", Nullpunkt", "Teesklejad", "Luuraja ja luuletaja", "November", "Sandra saab tööd", "Meie Erika" ja mitmes lühifilmis

## Tunnustus
*2017 Eesti Teatriliidu naiskõrvalosatäitja auhind

## Isiklikku
Ettevõtja Agu Kivimäega on Mari Abelil viis last: Richard Markus, Karl Aleksander, Ann Mari, Eeva Kirke ja Saara Li.

## Viited

## Välislingid
*Mari Abel Von Krahli Teatri kodulehel
*
*Mari Abel Eesti Filmi Andmebaasis
Rensselaeri Polütehniline Instituut

**Rensselaeri Polütehniline Instituut** (inglise **Rensselaer Polytechnic Institute**; lühendatult **RPI**) on eraülikool Ameerika Ühendriikides New Yorgi osariigis Troy linnas.

Ülikool asutati 1824. aastal.

2019. aasta seisuga õppis ülikoolis 8142 üliõpilast ja seal töötas umbes 488 õppejõudu.

## Viited

## Välislingid
*Ülikooli koduleht
Luis Suárez Miramontes

**Luis Suárez Miramontes** (; 2. mai 1935 A Coruña – 9. juuli 2023 Milano) oli Hispaania jalgpallur ja jalgpallitreener.

Teda kutsuti El Arquitectoks, mis tähendab Hispaania keeles arhitekti.

1960. aastal sai temast esimene ja siiani ainus Hispaanias sündinud jalgpallur, kes on valitud Euroopa aasta jalgpalluriks.

## Klubikarjäär
Suárez mängis sellistes klubides nagu Deportivo de La Coruña, CD España Industrial, Barcelona, Milano Internazionale ja Sampdoria.

## Koondisekarjäär
Hispaania jalgpallikoondises mängis Suárez 32 korda ja lõi 14 väravat. Ta aitas Hispaanial tulla 1964. aastal Euroopa meistriks.

## Saavutused

### Klubid
;Barcelona
* La Liga: 1958–59, 1959–60
* Copa del Rey: 1957, 1959
* Messilinnade karikas: 1958, 1960
;Interazionale
* Serie A: 1962–63, 1964–65, 1965–66
* Euroopa karikas: 1963–64, 1964–65
* Interkontinentaalne karikas: 1964, 1965

### Rahvuskoondis
;Hispaania jalgpallikoondis
* Euroopa meistrivõistlused: 1964

### Individuaalsed
* Ballon d'Or: 1960

## Viited

## Välislingid
RPI

*riiklik projekteerimisinstituut
*Rensselaeri Polütehniline Instituut
*Retail Price Index, Suurbritannia inflatsiooniindeks
Liisa Saaremäel

**Liisa Saaremäel** (sündinud 28. mail 1992 Kuressaares) on eesti näitleja.

Liisa Saaremäel on lõpetanud 2011. aastal Saaremaa Ühisgümnaasiumi (hõbemedaliga) ning 2016. aastal Eesti Muusika- ja Teatriakadeemia lavakunstikooli (27. lend).

Aastatel 2016–2020 töötas ta näitlejana Eesti Draamateatris. Alates 2020. aastast õpib ta Eesti Muusika- ja Teatriakadeemia magistriõppes kaasaegsete etenduskunstide alal.

## Tunnustus
* 2011 – Tartu kirjandusfestivali Prima Vista kirjanduspreemia Esimene Samm 
* 2015 – Voldemar Panso nimeline auhind 
* 2017 – Kristallkingakese auhind 
* 2024 – Ants Lauteri nimeline auhind (osatäitmised: Neenu Moor, Pille-Riin ja Lapi naine – "Ekke Moor" (2015, Kuressaare Linnateater, VAT Teater ja EMTA lavakunstikool), Lucija Kos – "Kolm talve" (2017), Saša – "Ivanov" (2017), Tatjana – "Väikekodanlased" (2018, kõik Eesti Draamateater), Juta – "Kas kalad magavad?" (2018, VAT Teater), Ella Ilbak / Kaie Skalle – "Leek" (2018, Eesti Teatri- ja Muusikamuuseum), naine C – "Kahekesi" (2020, Kinoteater), Heidi – "Fundamentalist" (2021, Von Krahli Teater ja EMTA lavakunstikool), Külaline – "Teoreem" (2023, Eesti Draamateater). Autor, lavastaja, etendaja: "16 soolot" (2020, Von Krahli Teater ja EMTA), "Tiny Home Production presents: Suurem kui elu" (2021, Uue Loomingu Maja ja EMTA), "Scream Box" (2023, Kanuti Gildi SAAL)) 
* 2024 – Helmi Tohvelmani nimeline auhind 
## Viited

## Välislingid
*
Iridoloogia

**Iridoloogia** ehk **iridodiagnostika** ehk **iirisdiagnostika** on alternatiivmeditsiini diagnostikameetod, mille puhul patsiendi üldist tervist ja haigusi hinnatakse silma vikerkesta ehk iirise mustrite, värvuse ja muude näitajate põhjal. Iridoloogide väitel on nende kasutatavate "iirisekaartide" abil võimalik eristada tervise juures olevaid elundkondi ja elundeid neist, mis on üleaktiivsed, põletikus või häiritud.

Neeruhaigust põdevate patsientide seas tehtud uurimus (1979) näitas, et iridoloogia põhjal ei suudeta haigeid patsiente tervetest eristada. Uurimusi, mis samuti näitavad, et iridoloogia abil ei ole võimalik haigusi diagnoosida, on tehtud korduvalt. Enamik arste lükkab tagasi kõik igat liiki iridoloogia väited ja nimetab neid pseudoteaduseks või isegi petturluseks.

## Viited
Euroopa Ülikoolide Assotsiatsioon

**Euroopa Ülikoolide Assotsiatsioon** (lühed EÜA; inglise European University Association, lühend EUA) on assotsiatsioon, mis ühendab üle 850 ülikooli 47st Euroopa riigist. EÜA kaudu teevad ülikoolid koostööd (nt ühised uurimisprojektid) ja vahetavad infot.

EÜA asutati 31. märtsil 2001, kui ühinesid Association of European Universities (lühend CRE) ja Confederation of European Union Rectors' Conferences.

## Välislingid
*EÜA koduleht